
Acatistul Naşterii Domnului nostru lisus Hristos (tradus din limba 
TUusă) 
(25 decembrie/ 7 ianuarie) 


Materiale despre Naşterea Domnului nostru lisus Hristos: 


https://archive.org/details/Gsteaemy?query=Na % C5 9% 9Fterea+Domnului+nostru+lisus+ 


Hristos 


https://independent.academia.edu/emystea/Na % C5 % 9Fterea-Domnului-(-25-dec 


https://www.slideshare.net/steaemy 1/search_my_uploads?type=&new=&q=Na % C59%9Fte 


rea+Domnului+ 


Lot 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 

Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 

izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condac 1 

Cela ce din veci Te-ai născut din Tatăl şi la plinirea vremii Te-ai întrupat de la Du- 
hul Sfânt şi Te-ai născut cu trup din Sfânta Fecioară Maria ca să ne mântuieşti din 
robia păcatului, pace lumii Tale dăruieşte şi ne izbăveşte pe noi de toate ispitele şi 
necazurile, ca să cântăm ie cu uşurinţă aşa: Iisuse Fiul lui Dumnezeu, cela ce cu 
trupul în peşteră Te-ai născut, mântuieşte-mă! 


Icos 1 

Îngerii din cer mirându-se, ziceau: Cum Te va încăpea pe Tine Cela ce eşti necu- 
prins, cum Te va hrăni pe Tine, Fecioara, cela ce eşti hrănitorul tuturor. lar noi de o 
taină ca aceasta minunându-ne strigăm Ţic: 

Iisuse, cela ce din peşteră Te-ai născut, dă-ne nouă har să ne naştem spre viaţa de 
veci; 

lisuse, cela ce prunc Te-ai făcut, dă-ne nouă nevinovăția pruncilor; 

Iisuse, cela ce cu lapte te-ai hrănit, hrăneşte-ne şi pe noi cu bunătăţile Tale cele du- 
hovniceşti; 

Iisuse, cela ce cu scutece Te-ai înfăşat, dezleagă-ne pe noi de blestemul păcatului; 
Iisuse, cela ce în braţe Te-ai purtat, scoate-ne pe noi din ghearele diavolului; 
Iisuse, cela ce de stea ai fost arătat, fă să strălucească şi peste noi lumina dum- 
nezeirii Tale; 

Iisuse, Soarele Dreptăţii, scoate-ne din întunericul păcatului; 

Iisuse, Păstorul cel bun, caută-mă pe mine oaia cea rătăcită; 

Iisuse, cela ce din cer Te-ai pogorât, smerindu-Te pentru mine, dă-mi şi mie sme- 
renie ca să mă înalţ la cer; 

Iisuse, cela ce ai luat chipul robului, scoate-mă din robia păcatului; 

lisuse, cela ce ai venit să mântuieşti lumea, mântuieşte-mă pe mine, dintre toţi cel 
mai păcătos; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 2 

Iată vine Hristos, pe cel viclean să-l sfarme, pe cei din întuneric să-i lumineze şi să 
dezlege pe cei legaţi de păcate, pe care cu îngerii întâmpinându-L să-i cântăm: Ali- 
luia! 


Icos 2 

Cu suflete curate, cu buze nespurcate, cu inima smerită, veniți să mărim pe Hri- 
stos Mântuitorul nostru, care se naşte cu trup, pentru mântuirea noastră, strigând: 
Iisuse, cela ce pe pământ Te-ai pogorât, înalță-ne pe noi la cer; 

Iisuse, cela ce ai luat trup ca al nostru, scapă-ne pe noi de patimile trupeşti; 

lisuse, cela ce eşti Domnul Păcii, dă-ne nouă celor învrăjbiţi pacea ta; 

lisuse, cela ce ai fost lăudat de toată făptura cea necuvântătoare, dă-ne nouă celor 
necuvântători să Te lăudăm neîncetat; 

Iisuse, cela ce pe păstori, prin îngeri, i-ai chemat la Tine, cheamă-mă şi pe mine 
smeritul; 

Iisuse, cela ce darurile magilor le-ai primit, primeşte şi rugăciunile noastre pornite 
din inimi smerite; 

lisuse, cela ce la naştere n-ai avut locaş de sălăşuire, fă-ţi locaş din inimile noastre; 
Iisuse, cela ce toate uşile le-ai găsit încuiate, deschide inima mea cea zăvorâtă de 
păcat; 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP IP IP 3 E 2 2 IP 3 3 E E 0 E IP 5 E IE PI IP XXX 


Ar De De de De Dr De e De De de De Dr Dr De De De De De de de e Ar A d 


XP PP 2 0 E E 3 IP 3 5 3 IE IE II E E E XX 


Iisuse, cela ce Te-ai născut la marginea cetăţii, dă-ne nouă să fugim de deşertă- 
ciunea lumii acesteia; 

Iisuse, cela ce Te-ai născut în liniştea nopţii, dă şi sufletului meu zbuciumat ali- 
nare; 

lisuse, cela ce prima dată ai venit la miezul nopţii, când vei veni a doua oară la 
aceeaşi oră, miluieşte-mă; 

Iisuse, cela ce Te-ai născut în taina nopţii, viaţa mea cea plină de păcate în taina 
nopţii o ascunde, mântuieşte-mă; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 3 

Steaua a vestit magilor pe Soarele Dreptăţii, cel ce s-a născut negrăit, în peşteră, ca 
să mă mântuiască pe mine, cel ce m-am făcut peşteră a toată necurăţia, prin căl- 
carea poruncilor Lui, pentru care pocăindu-mă, cânt: Aliluia! 


Icos 3 

Cuvântul Tatălui, prin care toate s-au făcut, fără pătimire şi fără stricăciune se naş- 
te cu trup, din Sfânta Fecioară Maria, ca să mântuiască lumea, pe care întâmpi- 
nându-L aşa să-i strigăm: 

Iisuse, cela ce cu Tatăl şi cu Duhul Sfânt eşti lăudat de îngeri, miluieşte-mă; 

lisuse, cela ce de îngeri ești lăudat, fă ca şi noi pe pământ, neîncetat să te mărim; 
Iisuse, cela ce pe pământ născându-Te, de cer nu Te-ai despărțit, cu smerenie îți 
slujim; 

Iisuse, care ai împreunat prin naşterea ta, pe îngeri cu oamenii, pe tine te lăudăm; 
Iisuse, cela ce prin naşterea Ta, ne-ai deschis uşile Raiului, închise prin neasculta- 
rea lui Adam, Ție îţi mulţumim; 

Iisuse, cela ce ai omorât moartea, prin naşterea Ta făcându-ne părtaşi Vieţii celei 
veşnice, Te prea mărim; 

lisuse, cela ce ai depărtat vrajba şi lumii pace ai adus, prin naşterea Ta, Ţie îţi slu- 
Jim; 

Iisuse care prin naşterea Ta, mântuire lumii ai adus, dă-ne nouă iertare de păcate; 
Iisuse, cela ce ne-ai descoperit nouă, prin naşterea ta, pe Dumnezeu în Treime, 
Ţie ne închinăm; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 4 

Ca să mă izbăveşti din robia celui viclean, ai binevoit a Te îmbrăca în chip de rob, 
Cuvinte cel fără de început şi de o fiinţă cu Tatăl şi cu Duhul Sfânt, pentru care 
slăvim milostivirea ta, cântăm neîncetat: Aliluia! 


Icos 4 

Dumnezeu oamenilor asemenea s-a arătat şi în peşteră s-a născut şi a sărăcit cu tru- 
pul, ca noi să ne îmbogăţim în har, pentru aceasta credincioşii cu gând curat să-L 
primim cântându-l: 

Iisuse, născându-Te Tu, împărăția păcatului s-a nimicit; 

Iisuse, cugetele cele rele, născându-Te Tu, din multe inimi s-au descoperit; 

lisuse, venind Tu, puterea diavolului a slăbit şi oamenii asupra lui s-au întărit; 
Iisuse, născându-Te 'Tu, de ispitele ce vin de la lume ne-am izbăvit; 

Iisuse, trup luând, de ispitele trupului ne-am mântuit; 

Iisuse, născându-te Tu, trupurile şi sufletele de patimi le-am curățit; 

Iisuse, prin întruparea Ta, trupul nostru cel stricăcios cu stricăciunea l-ai împodo- 
bit; 

Iisuse, pogorându-Te Tu, din oameni pământeşti, prin har, îngeri ai făcut; 

Iisuse, răsărind Tu, lumina adevărului peste toți a strălucit; 

Iisuse, născându-Te Tu, Dreptatea şi Adevărul pe pământ s-au pogorât; 

Iisuse, arătându-Te Tu, pe Dumnezeu cel într-o ființă am cunoscut; 

Iisuse, lumea prin naşterea Ta, de bucuria mântuirii s-a umplut; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 5 

Hristos, cu trupul arătându-se, se sălăşuieşte în noi în chip negrăit. Veniţi toţi cre- 
dincioşii să vedem slava Lui, slavă ca a Unuia născut din Tatăl şi să-l cântăm: 
Aliluia! 


Icos 5 

Cel ce a făcut cerul şi pământul, astăzi se naşte trupeşte ca un om din Tine Maica 
Domnului, păzindu-te şi după naştere Fecioară, pentru care bucurându-ne, aşa-l 
strigăm: 

Iisuse, născându-te cu trup din Sfânta Fecioară Maria, o ai făcut Născătoare de 
Dumnezeu şi plină de har; 

Iisuse, cela ce 'Te-ai încredinţat spre îngrijire Maicu prea curate, Prunc fiind, în- 
credinţează-ne şi pe noi purtării ei de grijă; 

Iisuse, cela ce în braţe Te-ai purtat, deschide şi nouă păcătoşilor braţele milosti- 
virii Tale; 

Iisuse, cela ce cu scutece Te-ai înfăşat, încinge-ne şi pe noi cu puterea Crucii Tale, 
ca să biruim pe vrăjmaşii noştri; 

Iisuse, cela ce cu lapte Te-ai hrănit, hrăneşte-ne şi pe noi flămânzii şi însetaţii din 
darurile Tale; 

lisuse, cela ce la sânul Sfintei Fecioare 'Te-ai odihnit, dă-ne şi nouă să aflăm linişte 
în sânul Bisericii Tale; 

Iisuse, ce Te-ai arătat supus Sfintei Fecioare, dă-ne şi nouă să ne supunem voiei 
Tale celei dumnezeieşti; 

Iisuse, cela ce ai primit dragostea Maicii Tale, primeşte şi de la noi această puţină 
dragoste şi o înmulţeşte înaintea Ta; 

lisuse, cela ce ai primit daruri de la magi, primeşte şi de la noi aceste puţine la- 
crimi, prin care curăţeşte păcatele noastre; 

Iisuse, cela ce primeşti pe toți păcătoşii care se pocăiesc, primeşte-mă şi pe mine 
cel cufundat în păcate, pentru sfântă naşterea Ta; 

lisuse, cela ce voieşti să mântuieşti pe toţi oamenii, mântuieşte-mă şi pe mine după 
mare mila Ta; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 6 

Cu gura şi cu inima pe Hristos cel ce s-a născut cu trupul în peşteră din curata 
Fecioară, veniţi credincioşii cu un gând să-L lăudăm, cântând împreună cu îngerii: 
Aliluia! 


Icos 6 

O, minune nouă, o, bunătate, o, nespusă răbdare, că iată ca un prunc se socoteşte 
Cel ce locuieşte în cele de Sus, pe care de bunăvoie primindu-L în casa sufletului 
nostru, aşa să-l strigăm: 

lisuse, cela ce Te-ai întrupat, de fariseismul lui Irod, izbăveşte-mă; 

Iisuse, cela ce Te-ai născut în peşteră, de păcatul lui Irod păzeşte-mă; 

lisuse, cela ce în peşteră te-ai culcat, de necredinţa lui Irod scapă-mă; 

lisuse, cela ce ai descoperit gândurile cele rele ale lui Irod, descoperă gândurile 
rele ale vrăjmaşilor noştri; 

Iisuse, mielul cel nevinovat, nu-mi da mie, ca, prin păcatele mele, să fiu ucigaş ca 
şi Irod; 

Iisuse, cela ce cunoşti gândurile oamenilor, mintea mea de gândurile cele rele o 
curăţeşte; 

Iisuse, cela ce Te-ai ascuns de Irod cel rău, nu te ascunde de mine păcătosul; 

Iisuse, cela ce ai fugit de mânia lui Irod, acoperă-mă şi pe mine de mânia oameni- 
lor, care se pornesc cu răutate asupra mea; 

Iisuse, cela ce pe Irod, ca pe un făcător de rele l-ai arătat, arată şi pe cei ce în 
ascuns îmi fac mie rău; 

lisuse, cela ce iubeşti pe toți oamenii, dă-mi şi mie să iubesc pe toţi şi chiar pe vrăj- 
maşii mei; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 7 

Steaua pe magi i-a trimis la Cel ce s-a născut, ca să mântuiască lumea de păcate, 
iar Irod cel rău, ostaşi a trimis să ucidă pe dumnezeiescul Prunc, de a cărui răutate 
fugind, ca şi magii, neîncetat să cântăm: Aliluia! 


Icos 7 

Pentru mântuirea noastră, Bunule Doamne, ai venit în Betleem şi în peşteră Te-ai 
născut, cela ce ai Cerul scaun şi în iesle Te-ai culcat, prunc fiind, cela ce eşti ne- 
cuprins, cu scutece Te-ai înfăşat şi cu lapte Te-ai hrănit, din dragoste pentru noi, 
pentru care cu smerenie lăudându-te strigăm Ție: 

Iisuse, cela ce în peşteră te-ai născut, vino în peştera sufletului meu şi mă mân- 
tuieşte; 

lisuse, cela ce eşti necuprins şi Te-ai lăsat cuprins de o iesle mică, fă ca puterea Ta 
să cuprindă şi inima mea cea micşorată de patimi; 

Lisuse, cela ce n-ai socotit locaşul acesta modest, nedemn de măreţia Ta, fă-ţi locaş 
smeritul meu trup; 

Iisuse, cela ce nu Te poate cuprinde cerul şi pământul, iar prin naşterea Ta Te-ai 
lăsat cuprins de fiecare dintre noi, miluieşte-mă; 

lisuse, cela ce prin naşterea Ta ai luat firea noastră cea căzută, ridică-mă şi pe mine 
cel căzut în adâncul răutăţilor; 

lisuse, cela ce Te-ai născut în chip dumnezeiesc, fă ca şi sufletul meu să nască 
lucruri duhovniceşti; 

Iisuse, cela ce Te-ai purtat de trup fecioresc, curăţeşte şi trupul meu cel întinat de 
patimile desfrânării; 

lisuse, cela ce ai făcut ca Sfânta Fecioară, născându-Te să nu simtă dureri, tămă- 
duieşte toate durerile trupului meu; 

Iisuse, cela ce născându-Te, Maica prea curată a rămas fecioară, păstrează sufletul 
şi trupul meu în feciorie duhovnicească; 

Iisuse, cela ce ai ales, spre a Te naşte, pe cea mai curată dintre pământeni, cu harul 
Tău ajută-mă să-mi păstrez curăţenia trupului şi a sufletului; 

Iisuse, cela ce pentru a Te naşte, pe Sfânta Fecioara o ai umbrit cu puterea Sfân- 
tului Duh, pe Acesta sălăşuieşte-L în sufletul meu; 

Iisuse, cela ce prin naşterea Ta s-a biruit rânduiala firii, dă-mi să biruiesc firea mea 
cea stricată prin păcate; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 8 

Să alergăm, credincioşii, la Betleem şi înaintea ieslei celei de Dumnezeu primi-toa- 
re, să aducem laudă împreună cu îngerii şi cu păstorii, lui lisus, Cuvântul lui Dum- 
nezeu, care din dragoste pentru noi trup s-a făcut, cântând: Aliluia! 


Icos 8 

Smereniei Tale închinându-ne Hristoase, cela ce din Tatăl mai înainte de veci Te-ai 
născut, iar pentru mântuirea noastră, la plinirea vremii, cu trup Te-ai născut din 
Sfânta Fecioară, cu cântări ca acestea Te lăudăm: 

Iisuse, cela ce pentru mine te-ai smerit, de păcatul mândriei scapă-mă şi în haina 
smereniei mă îmbracă; 

Iisuse, cela ce pe magi i-ai chemat la închinarea Ta, cheamă-mă şi pe mine ca neîn- 
cetat cu smerenie să mă închin Ţic; 

Iisuse, care pe păstorii de la oi i-ai chemat la mărita naşterea Ta, cheamă-mă şi pe 
mine care stau departe de Tine, păzind turma păcatelor; 

Iisuse, care prin naşterea Ta, Te-ai făgăduit să fii cu noi totdeauna, fu şi cu mine 
păcătosul şi întunecatul; 

lisuse, care Te-ai născut din Tatăl fără mamă şi din mamă fără tată, miluieşte-mă 
pe mine cel născut în păcate; 

Iisuse, cela ce Te-ai zămlisit de la Duhul Sfant în pântecele Fecioarei, curăţeşte-mă 
şi pe mine, cel zămislit în fărădelegi; 

Iisuse, cela ce Te-ai născut peste fire, de păcatele cele peste fire izbăveşte-mă; 
lisuse, cela ce 'Te-ai născut nu din poftă trupească, ci de la Duhul Sfânt, potoleşte 
toată pofta cea trupească de la robii Tăi,; 

Iisuse, Soarele Dreptăţii, cu lumina cunoştinţei de Dumnezeu, luminează-mă; 
Iisuse, prin naşterea Ta, bucurie a venit la toată lumea, căci cu noi este Dumnezeu; 
Iisuse, prin naşterea Ta, Raiul s-a deschis, satana s-a biruit şi noi ne-am mântuit; 
Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 9 

Cea negrăită smerenia Cuvântului lui Dumnezeu, cu ochii minţii, mai înainte vă- 
zând-o Avacum a strigat: de la miazăzi va veni Dumnezeu Mântuitorul nostru, pe 
care întâmpinându-L să-l cântăm: Aliluia! 

Icos 9 

Aşa a iubit Dumnezeu lumea, încât pe Unicul său Fiu, Domnul nostru lisus Hri- 
stos, L-a trimis să mântuiască de păcate lumea, pe care văzându-L în peşteră născut 
cu smerenie să- L lăudăm strigând: 

Iisuse, cela ce din dragoste pentru noi Te-ai născut, umple inima mea de drago- 
ste pentru Tine; 

lisuse, cela ce pe pământ Te-ai arătat ca să izbăveşti lumea de păcate, dă-mi mie să 
urăsc toate păcatele 

Iisuse, cela ce din dragoste pentru oameni Te-ai smerit, în chip de rob, dă-mi dra- 
goste şi râvnă pentru binele aproapelui; 

Iisuse, cela ce Te-ai arătat ascultător voiei Tatălui, dă-mi şi mie ascultare de toa- 
te poruncile Lui; 

Iisuse, cela ce prunc Te-ai adus de Sfânta Maică în Biserică, dă-mi să iubesc 
Biserica Ta; 

Iisuse, cela ce prin stea ai luminat pe magi, luminează şi inima mea, pe care a 
întunecat-o pofta cea rea; 

Iisuse, cela ce pentru binele omenirii ai venit în lume, nu mă lipsi pe mine de bi- 
nele Tău cel ceresc; 

lisuse, cela ce ai apărat pe magi de răutatea lui Irod, apără-mă şi pe mine de toată 
răutatea omenească; 

lisuse, înflăcărează-mi inima de dor pentru Tine precum ai înflăcărat inima celor 
trei magi; 

lisuse, condu-mă pe calea cea sigură, care duce la Tine, precum ai condus pe magi 
prin stea; 

lisuse, dă-mi şi-n viaţa aceasta şi-n cea viitoare să aud corul cel dulce al îngerilor; 
lisuse, care pentru mântuirea noastră Te-ai născut Om, mântuieşte-mă pe mine 
păcătosul; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 10 
cântând neîncetat: Aliluia! 
Icos 10 


Pe Hristos, cela ce s-a născut din Fecioara Maria în chip negrăit, cu îngerii toţi să-L 
lăudăm strigând: 

lisuse, curăţenia desăvârşită, de toată întinăciunea curăţeşte-mă; 

lisuse, izvorul vieţii, dă-mi Viaţă veşnică; 

lisuse, frumuseţea desăvârşită, dă-mi frumuseţea cea dintâi pe care din cauza pă- 
catelor am pierdut-o; 

Iisuse, blândeţea desăvârşită, dă-mi să fiu blând cu semenii mei; 

Iisuse, izvorul înţelepciunii înțelepţeşte-mă; 

Iisuse, lumina cea pururi veşnică, luminează-mă; 

lisuse, făcătorul meu, nu mă lăsa să pier; 

Iisuse, de bolile cele trupeşti, care vin pentru păcatele mele tămăduieşte-mă; 
Iisuse, de patimile cele sufleteşti curăţeşte-mă; 

Iisuse, de gândurile cele rele izbăveşte-mă; 

Iisuse, de obiceiul cel rău al patimilor mântuieşte-mă; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 11 

Slavă întru cei de sus, Cetele îngereşti în Betleem înaintea păstorilor au stătut cân- 
tând, la naşterea Ta Hristoase, iar noi păcătoşii pe pământ Te lăudăm strigând: 
Aliluia! 


Icos 11 

Dumnezeu oamenilor s-a arătat asemenea şi în peşteră s-a născut cu trup, ca pe noi 
cei căzuţi în păcate să ne facă fiii Lui, pentru care cu mulțumire aşa-l cântăm: 
lisuse, cela ce ai venit în lume cu trupul dă-mi să Te iubesc mai mult decât am iu- 
bit plăcerile lumii; 

lisuse, cela ce ai luat trup pentru mine păcătosul, dă-mi să te iubesc mai mult decât 
îndulcirile trupeşti; 

Iisuse, cela ce pentru păcătoşi Te-ai născut, fă să urăsc din tot sufletul păcatul; 
lisuse, Cuvântul lui Dumnezeu cel întrupat, dă-mi să nu spun niciodată cuvinte ne- 
Cuviincioase; 

lisuse, cela ce voieşti să se mântuiască toţi oamenii fă să nu piară nici un suflet din 
cauza purtării mele celei rele; 

lisuse, cela ce prin întruparea Ta, ne-ai dat nouă spre Viaţă veşnică Sfântul Trup şi 
cinstitul Sânge al Tău, fă-ne vrednici împărtăşirii acestora; 

lisuse, cela ce Te-ai născut în peşteră săracă nu te scârbi nici de sărăcia sufletului 
meu când vii să locuieşti în el prin împărtăşirea cu Sfintele Taine; 

Iisuse, când mă apropii de Tine în Sfintele Taine, fă-mă să vin cu toată cucer- 
nicia, cu frică, cu credinţă şi cu dragostea; 

lisuse, când mă apropii de Tine, fereşte-mă de răutatea lui Irod; 

Iisuse, pe preoții Tăi, când slujesc Sfânta Liturghie, curăţeşte-i de toată necură- 
ţia şi-i fă vrednici slujirii acestei Taine dumnezeieşti; 


Ar Dr Dr dr dr de Dr dr de De Dr dr dr De de dr dr A de dr dr A A 


Xp PP PP 0 E E IE IP IP 3 E E IE II IE E XX 


Ar De De De De Dr De e De De de De Dr dr De De De De e De de e Ar A rd 


XP PP 2 0 E IE IE IP IP 3 5 IE IE II E E E XX 


Iisuse, pe credincioşii Tăi, care iau parte la Sfânta Liturghie, de darurile Tale 
cele cereşti îi împărtăşeşte; 

Iisuse, pe cei ce iubesc bună cuviinţa Bisericii Tale, cu darurile cele veşnice îi 
răsplăteşte; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 12 

Tatăl a binevoit, Cuvântul trup s-a făcut şi Fecioara a născut pe Dumnezeu întru- 
pat, cu umbrirea Sfântului Duh, Steaua vesteşte, magii se închină, păstorii se minu- 
nează şi toată făptura se bucură cântând: Aliluia! 


Icos 12 

Iată a venit chemarea tuturor, Hristoase, curățirea, lumina, izbăvirea, pacea, Să- 
nătatea, bunătatea, pe care primindu-le, credincioşii, cu inimi curate să-I stri- 
găm: 

lisuse, Domnul păcii, potoleşte războaiele şi dă lumii pacea Ta; 

lisuse, izvorul păcii, împacă pe toţi care sunt învrăjbiţi; 

Iisuse, făcătorul păcii, pe soţii care sunt despărțiți, uneşte-i iarăşi în pace şi în dra- 
goste; 

Iisuse, cela ce pe pământ Te-ai arătat ascultător Părintelui Tău, întoarce pe fii cu 
dragoste către părinţii lor; 

Iisuse, pe cei tineri înţelepţeşte-i şi pe calea învățăturilor Tale îi călăuzeşte; 

lisuse, pe bătrâni îi sprijineşte şi cu darul răbdării şi al înţelepciunii îi împodobe- 
şte; 

lisuse, pe cei buni în bunătate îi păzeşte; 

lisuse, pe cei răi de la răutatea lor îi întoarce; 

lisuse, pe cei rătăciţi de la adevăr, pe calea cea dreaptă îi întoarce cu bunătatea Ta; 
lisuse, pe cei bolnavi şi suferinzi îi tămăduieşte; 

Iisuse, pe Sfântă Biserica Ta în pace şi în linişte o păzeşte; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 13 (de 3 ori) 

O, Prea dulce Iisuse, cela ce în peşteră Te-ai născut cu trupul, primeşte şi de la noi 
această smerită rugăciune, precum ai primit daruri de la magi şi cântare de la păs- 
tori şi depărtează de la noi toată răutatea, cearta, vrăjmăşia, obiceiul cel rău şi toate 
ispitele şi necazurile ce vin asupra noastră, ca trăind în pace şi bună înţelegere unii 
cu alţii, cu un gând să Te lăudăm pe tine, Dumnezeul cel de Sus, cântând: Aliluia! 

Se zice iarăşi: 


Icos 1 

Îngerii din cer mirându-se, ziceau: Cum Te va încăpea pe Tine cela ce eşti necu- 
prins, cum Te va hrăni pe Tine, Fecioara, cela ce eşti hrănitorul tuturor. lar noi de o 
taină ca aceasta minunându-ne strigăm ie: 

lisuse, cela ce din peşteră Te-ai născut, dă-ne nouă har să ne naştem spre Viaţa de 
veci; 

lisuse, cela ce prunc Te-ai făcut, dă-ne nouă nevinovăția pruncilor; 

Iisuse, cela ce cu lapte te-ai hrănit, hrăneşte-ne şi pe noi cu bunătăţile Tale cele du- 
hovniceşti; 

Iisuse, cela ce cu scutece Te-ai înfăşat, dezleagă-ne pe noi de blestemul păcatului; 
Iisuse, cela ce în braţe Te-ai purtat, scoate-ne pe noi din ghearele diavolului; 
Iisuse, cela ce de stea ai fost arătat, fă să strălucească şi peste noi lumina dum- 
nezeirii Tale; 

lisuse, Soarele Dreptăţii, scoate-ne din întunericul păcatului; 

Iisuse, Păstorul cel bun, caută-mă pe mine oaia cea rătăcită; 

Iisuse, cela ce din cer Te-ai pogorât, smerindu-Te pentru mine, dă-mi şi mie sme- 
renie ca să mă înalţ la cer; 

Iisuse, cela ce ai luat chipul robului, scoate-mă din robia păcatului; 

Iisuse, cela ce ai venit să mântuieşti lumea, mântuieşte-mă pe mine, dintre toți cel 
mai păcătos; 

Iisuse, Fiul lui Dumnezeu, cela ce cu trupul în peşteră Te-ai născut, mântuie- 
şte-mă! 


Condac 1 

Cela ce din veci Te-ai născut din Tatăl şi la plinirea vremii Te-ai întrupat de la 
Duhul Sfânt şi Te-ai născut cu trup din Sfânta Fecioară Maria ca să ne mântuieşti 
din robia păcatului, pace lumii Tale dăruieşte şi ne izbăveşte pe noi de toate ispitele 
şi necazurile, ca să cântăm Ţie cu uşurinţă aşa: Iisuse Fiul lui Dumnezeu, cela ce 
cu trupul în peşteră Te-ai născut, mântuieşte-mă! 


Apoi, se spune această: 
Rugăciune 

Stăpâne, Doamne Dumnezeule, Atotştiitorule, când Te-ai născut din Fecioara Ma- 
ria în Betleemul Iudeii, cu spaimă făpturile s-au minunat şi lumea s-a bucurat de 
naşterea Ta, Cela ce ai făcut pe om după chipul şi asemănarea Ta, şi l-ai dat bote- 
zul spre pocăință; care ne-ai adus pe noi la prea curatele zilele acestea pentru în- 
frânarea patimilor, spre nădejdea învierii şi ne îndreptezi pe noi spre adevărul 
dumnezeirii Tale şi ai luminat mintea noastră spre a Te cunoaşte pe Tine, Fiul lui 
Dumnezeu, care ridici păcatele a toată lumea. 


Tu şi acum Stăpâne, iubitorule de oameni primeşte pe robii Tăi precum ai primit pe 
Petru, care se afundase în mare, iar mai pe urmă, lepădându-se de Tine, dar plân- 
gând cu amar, iarăşi l-ai primit. Că am auzit glas grăind şi magii închinându-se cu 
daruri şi îngerii cântând, iar pe Irod tulburându-se că Dumnezeu în trup s-a arătat 
spre mântuirea noastră. 


Pe Tine acum isi Iubitorule de oameni, toată a te laudă fier PE 


Puterile îngerilor se veselesc văzând mărita şi cinstita serbare şi toţi după vredni- 
cie o laudă cu inima şi cu buzele. Şi acum Bunule, lubitorule de oameni primeşte 

pe robii tăi precum şi plecarea genunchilor şi umilința noastră, ca primind po- 
runcile Tale, curaţi şi neprihăniți, ajungând acum la cinstita naşterea Ta, să ne 
împărtăşim cu prea curatul Trup şi cinstitul Sânge al Tău, Domnul nostru lisus Hri- 
stos. Căruia 1 se cuvine cinstea şi închinăciunea împreună cu Tatăl şi cu Duhul 
Sfânt, acum şi pururea şi în vecii vecilor. Amin. 


2 o e 


Luna decembrie în 25 zile: Naşterea cea după trup a Domnului Dumnezeului şi 
Mântuitorului nostru lisus Hristos 


Troparul: "Naşterea Ta, Hristoase, Dumnezeul nostru, răsănit-a lumii lumina 
cunoştiinţei. Că întru dânsa cei ce slujeau stelelor de la stea s-au învăţat să se în- 
chine ie, Soarelui dreptăţii, şi să Te cunoască pe Tine, Răsăritul Cel de sus, Doa- 
mne, slavă Ţie”. 


Stihuri: "Priveşte, iubitorule de înţelepciune, ce lucrează Domnul pentru tine, Se 
naşte din Fecioară, mai presus de fire, Spre a noastră a tuturor înnoire, că alt mai 
mare lucru nou făptura n-a văzut, că Fecioara Maria pe Dumnezeu L-a născut". 


Văzând iubitorul de oameni Dumnezeu că neamul omenesc este asuprit de dia- 
volul, S-a milostivit şi a trimis pe Arhistrategul Său Gavriil să zică celei de Dum- 
nezeu Născătoare: "Bucură-te, cea plină de dar, Domnul este cu tine”. Şi când Ma- 
ria Fecioara a zis îngerului: "lată, roaba Domnului sunt, facă-se mie după cuvântul 
tău", îndată Domnul nostru lisus Hristos, adică Cel făcut om, Fiul şi Cuvântul cel 
veşnic al lui Dumnezeu, S-a zămislit în cinstitul şi prea curatul ei pântece, prin pu- 
terea Duhului Sfânt. 


lar dacă s-au împlinit nouă luni de la zămislirea ei, a ieşit poruncă de la cezarul 
August să se înscrie toată lumea, fiecare în cetatea sa de naştere. Deci, a plecat şi 
Iosif, ocrotitorul Domnului, dimpreună cu Născătoarea de Dumnezeu ca să se 
înscrie în Betleem, amândoi fiind din casa şi din neamul lui David. 


Și era vremea să nască Fecioara şi, nefiind sălaş, din pricina mulțimii oamenilor 
veniți să se înscrie, au intrat într-o peşteră săracă. Şi acolo, Fecioara a născut, fără 
de stricăciune, pe Domnul nostru lisus Hristos şi L-a înfăşat ca pe un prunc şi L-a 
pus în ieslea dobitoacelor, pe Ziditorul tuturor, Cel ce venise să ne mântuiască pe 
toţi de păcatele noastre. 


Pomenirea închinării magilor 

NNATON 


H TPOCEVNNOIC ÎN 


Se afla, pe vremea lui Moise, în pământul chaldeenilor, un oarecare vrăjitor cu 
numele Valaam şi proorocind multe, a spus şi aceasta: "Stea din lacov va răsări şi 
va zdrobi stăpâniile lui Moab". 


Deci, având ceilalți vrăjitori de după el asemenea proorocie, o spuneau, ca pe o 
predanie, la toţi înţelepţii şi împărații lor şi aşa a ajuns ea până la aceşti trei magi 
din vremea Evangheliei. Şi ei luau seama când avea să se vadă o asemenea stea. 


Deci, văzând ei, ca nişte cititori în stele că Steaua lui Hristos nu-şi făcea, drumul, 
precum celelalte stele, de la răsărit către apus, ci de la miazăzi către miazănoapte, 
au cunoscut că aceasta înseamnă naşterea unui mare împărat. Şi, urmând steaua, au 
aflat pe Hristos Domnul şi, căzând, 1 S-au închinat Lui şi l-au adus daruri: aur, 
tămâie şi smirnă şi aşa, cu porunca îngerului, s-au întors în ţara lor, neabătându-se 
pe la Irod. 


Că Irod întâiul, fiind de alt neam, împărat în Israel, era tare iubitor de stăpânire şi 
mult se temea de pierderea împărăției sale şi de Mesia, Cel făgăduit, prin prooroci, 
împărat al iudeilor. lar cei trei crai, când au venit şi au intrat în Ierusalim, întrebau 
cu îndrăzneală despre împăratul ce Se născuse, arătând că, prin stea, erau povăţuiţi 
să vină acolo. Atunci Irod, trezindu-se şi nedumirindu-se, a chemat pe cărturari şi 
i-a întrebat: "Unde zice Scriptura că Se va naşte Hristos?" Iar ei i-au spus: "În 

Betleemul Iudeii”. Deci, a chemat pe crai şi, cu vicleşug, le-a zis lor: "Mergând, 
cercetaţi despre prunc şi, dacă îl veţi afla, înştiințați-mă şi pe mine, ca şi eu, 
mergând, să mă închin lui". lar aceasta a zis-o Irod, ca să afle unde este pruncul şi 
să-l ucidă. Şi Irod, văzând că magii s-au întors în ţara lor, nesocotindu-l, s-a mâniat 
şi a poruncit a se ucide toți pruncii din Betleem şi din toate hotarele lui precum 
evanghelistul arată, vrând a ucide şi pe Pruncul, Cel ce toate le ţine. 


Dar s-a înşelat, luptându-se cu Dumnezeu şi cu cele proorocite despre Dânsul, că, 
trimis fiind înger de la Dumnezeu, Iosif, Pruncul şi Maria, mama Lui au scăpat din 
mâna lui Irod şi au fugit în Egipt. lar în tirania lui, Irod s-a făcut ucigaşul a 
paisprezece mii de prunci nevinovaţi, omorâţi de el pentru Hristos. Şi de această 
tiranie a lui a aflat toată lumea, toată împărăția Romei; până şi cronografii greci, în 
scrierile lor, au arătat aceasta. lar August Cezarul, când a auzit că Irod a ucis pe 
prunci şi împreună cu ei şi pe fiul său, a zis: "Mai bine este să fie cineva porc al lui 
Irod, decât fecior al lui”, căci idumeu fiind, Irod, pe porci nu-i mânca şi nici nu-i 
ucidea. 


Cuvânt de învăţătură la Naşterea Domnului nostru lisus Hristos 


Apropiaţi-vă fraților, şi ascultați cu înţelegere, că vreau să vă arăt şi să vă spun 
puterea şi cinstea zilei de astăzi, întru care s-a făcut cercetarea şi înnoirea neamului 
omenesc. Trăim în această zi sfântă, fapta cea mai adâncă a lumii; ascunsă în 
pruncul lisus, Dumnezeu Se face om, ca pe oameni să-i îndumne-zeiască. Că din 
început, omul a fost făcut după chipul şi asemănarea lui Dumnezeu. 


Dar de ce fapta aceasta de cercetare a omului, din partea lui Dumnezeu? Noi nu 
uităm, fraţilor, că viaţa noastră, viaţa fiecărui om dintre noi, închide o sfâşietoare 
taină. Neascultarea de Dumnezeu a strămoşului Adam şi înşelăciunea cea din 
început a diavolului, ne-a prins pe toţi în lanţul păcatului, a stricăciunii, a rătăcirii, 
a dobitociei. Şi aşa, prin invidia diavolului şi prin neînfrânarea fiecăruia din noi şi 
a tuturor laolaltă, am căzut din slava lui Dumnezeu şi ne-am lipsit, împreună cu 
Adam, de hrana cea sfântă a Raiului, şi în stricăciune şi în viaţa lovită de moarte ne 
naştem toţi pe lume. Şi aceasta ne-a fost de ajuns. Ci, după ce ne-a văzut pe noi 
vrăjmaşul, goliți de slava lui Dumnezeu, a început cu şi mai mari înşelăciuni să 
surpe pe oameni, vrând să ne înstrăineze cu totul de Dumnezeu, prin războaie, prin 
furtişaguri, prin desfrânări, prin închinări la idoli; şi gândul lui este, ca la urmă, să 
ajungă să ne facă pe toţi, adevăraţi vrăjmaşi ai lui Dumnezeu. 


Dar, prea milostivul Domnul nostru n-a mai putut suferi ca sa ne vadă pe noi 
căzuţi, în atâta prăpastie de rele şi de nenorociri. Și n-a uitat că făptunile mâinilor 

Lui suntem, ci, plecând cerurile, S-a pogorât pentru cercetarea noastră. Și ce a 
făcut? La plinirea vremii, Domnul nostru Dumnezeu 
= S-a ascuns într-un trup de prunc, în pântecele Maicii Domnului, adică în 
trup omenesc S-a îmbrăcat, vrând, ca din acest trup, ca un soare ascuns 
după un nor, să lumineze şi să îndumne-zeiască pe om, cu a Sa lumină, cu a 
Sa dumnezeire. 
> Şi cu scutece Se înfăşa Cela ce înfăşura rotundul pământului cu nori. 
= Și în ieslea dobitoacelor S-a culcat, Cela ce Se odihneşte pe umerii 
heruvimilor de-a pururea, ca să ne scape pe noi de viața cea dobitocească. 


Și, iată, Cel nevăzut, ca Dumnezeu, S-a făcut văzut, ascuns în trup de om. Cel 
nepipăit, S-a făcut pipăit; Fiul lui Dumnezeu, Se face fiu omului. Fără să Se 
schimbe ca Dumnezeu, om cu trupul Se face, desăvârşit Dumnezeu şi om 
desăvârşit. Ba încă şi trupul fiecăruia din noi îl face trup din trupul Lui şi os din 
oasele Lui. Împrumută de la noi trupul nostru omenesc şi ne aduce, în schimb, 
împărtăşire din viaţa firii Lui de Dumnezeu. 


Și aşa, ascunzându-şi dumnezeirea, cu trupul Său de om, Se pogoară EI în căutarea 
noastră. Şi, aflând oaia cea pierdută, adică toată omeneasca fră-mântătură, o ia pe 
umerii Săi şi la Tatăl ceresc o duce şi, făcând pace cu EI, ne dă iarăşi intrare liberă 
la Izvorul cel dumnezeiesc al vieţii celei fără de moarte şi ne plămădeşte din nou, 
cu har dumnezeiesc, biata noastră fire de oameni, firea noastră, care ajunsese 
pierdută în lumea cea fără de nădejde a morţii, a stricăciunii, a patimilor şi a 
dobitociei păcatului. Că puteri de viaţă sfântă şi dumnezeiască ne dă, în adevăr, 
Domnul lisus Hristos, Omul-Dumnezeu, prin cuvântul Lui, prin moartea Lui pe 
cruce şi prin Învierea Lui, prin trupul şi sângele Lui din Sfânta Împărtăşanie; într- 
un cuvânt, prin toată această milostivă, atotcuprinzătoare şi tainică pogorâre de 
haruri a venirii Lui în lumea noastră. 


Cu adevărat, aşa cum spun Sfinţii Părinți: la Crăciun, Dumnezeu S-a făcut prunc de 
om, ca pe om să-l facă Dumnezeu. 


Deci, ce vom răsplăti Domnului pentru toată această covârşitoare binefacere 
dumnezeiască, pentru toată această milostivă cercetare, pentru tot acest pogo- 
rământ dumnezeiesc de neînchipuit? Răspunsul credinţei este că datori suntem, mai 
întâi, să nu uităm fapta aceasta a lui Dumnezeu şi să-l fim mulțumitori pentru ea, 
simțind că nevrednici suntem de atâta milă, de atâta bunătate. 


Pe pardoseala peşterii din Betleem, la locul unde S-a născut Mântuitorul şi a fost 
culcat în iesle, stă scris aşa: "Aici S-a născut lisus Hristos, Dumnezeu, care S-a 

făcut om, pentru mântuirea lumii". Cu ochii gândului ţintă la locul acela al peşterii 
din Betleem, să lăsăm, fraţilor, şi noi acum simţirea inimilor noastre să dea glas 
cântării ei de prea slăsvire şi de mulţumitoare închinăciune lui Dumnezeu, pentru 
venirea Lui la noi în trup omenesc, venirea cea plină de daruri, pe care o prăznuim 
astăzi, glasul cântării de taină, cutremurătoare şi adâncă, pe care împreună cu 
Biserica, o cântă astăzi toată creştinătatea din lume. "Taină străină văd astăzi şi 
prea Slăvită, Cer se face peştera, scaun de Heruvimi, Fecioara; ieslea, sălăşluire 
întru care S-a culcat Cel neîncăput, Hristos- Dumnezeu, pe Care, lăudându-L, Îl 
slăvim”, 


Cu adevărat, fiecare din noi putem zice: "Iţi mulţumesc, Doamne, că Te-ai gândit 
şi la mine şi la mântuirea mea şi a fiecăruia din noi, în ziua când Te-ai născut prunc 
şi Te-ai făcut om, în peştera din Betleem". 


Și cu dreptate, la bucuria aceasta pentru om, Dumnezeu a chemat şi puterile 
cereşti, zicându-le: "Bucuraţi-vă împreună cu Mine, că am aflat şi am adus acasă, 
oaia cea pierdută”. 


Dar, oricând ne vom gândi cu adevărat la toate aceste tainice daruri, câte a făcut 
Dumnezeu pentru noi, cu neputinţă este să nu ne îndemnăm spre dragostea lui 
Dumnezeu şi cu neputinţă este să nu ne străduim şi noi, ca să facem poruncile 
Aceluia, care ne-a dat viaţă şi atât de mult ne poartă de grijă. 


Drept aceea, datori suntem, fraţilor, să cinstim pogorârea lui Dumnezeu la noi şi 
prin păzirea de-a pururea a poruncilor Lui, că poruncile Lui sunt căi de tainică 
împărtăşire din viaţa Lui cea dumnezeiască şi fără de moarte. Deci, cu dragoste, 
unul pe altul să cinstim, şi, precum Însuşi Domnul a scris în Legea Sa, aşa să 
facem, că a zis: "Să nu ucizi, să nu furi, să nu fii desfrânat, să nu grăieşti minciuni, 
să cinsteşti pe tatăl tău şi pe mama ta şi să iubeşti pe aproapele tău ca pe tine însuţi, 
pe aproapele nu numai pe cel de bun neam cu tine, ci pe tot omul în nevoie din 
lume, pentru care a venit Dumnezeu la noi şi S-a făcut om”. 


Încă, datori suntem să păzim şi alte porunci ale Lui, pe cei flămânzi să-i hrănim, pe 
cei străini să-i primim, pe cei goi să-i îmbrăcăm; pe oamenii lui Dumnezeu în 
cinste să-i avem, pentru că aceia priveghează şi se roagă pentru sufletele noastre; 
de Biserică să nu ne înstrăinăm şi acolo să ne curățim de păcate şi să ne trezim la 
bine. Şi aşa, cu bună ştiinţă, să ne apropiem de trupul şi sângele Domnului, 
neavând spre nimeni vrajbă, iubindu-ne nu cu fățărnicie, ci din inimă, cinstindu-ne 
unul pe altul, ca să fim fui Celui Preaînalt, părtaşii vieţii dumnezeieşti a lui 
Hristos-Domnul şi moştenitori Împărăției cereşti. Că, pentru a înnoi viaţa 

oamenilor din lume, a venit la noi, chemându-ne pe toți Hristos, adevăratul Fiu al 
lui Dumnezeu; Dumnezeu adevărat şi Om adevărat. A Lui să fie slava în Treime, 
Celui de o fiinţă cu Tatăl şi cu Duhul Sfânt. Amin. 


Cuvânt de învăţătură pentru Preasfintele Taine 


lată, acum, cei ce voiți a vă apropia de Sfintele Taine cele înfricoşătoare, să 
cunoaşteţi, fraților, cu toată priceperea, cât de mare este sfințenia Tainelor, cu care 
voiți să vă împărtăşiți. Că, iată, cu frică se cutremură puterile îngereşti, heruvimii şi 
serafimii şi toate cetele, cu teamă se înspăimântă, înălţând duhovniceasca noastră 
jertfă de pe pământ, sus la ceruri. lată pe preoţi, purtând chipul îngerilor, stau 
înaintea Mesei acesteia înfricoşătoare, dar înaintea lor se află, de față pe Sfântul 
prestol, Trupul şi Sângele Fiului lui Dumnezeu. Că EI de bună voie, luând trupul şi 
sângele nostru, când S-a făcut om pe pământ, tot de bună voie a poruncit EI să ne şi 
împărtăşim cu trupul şi Sângele Lui. Însă, pentru că EI ştie neputinţa neamului 
nostru, că nu poate, adică, nimeni să mănânce carne sângerată, nici să bea sânge, 
pentru aceasta a rânduit ca sfântul Lui Trup şi scumpul lui Sânge să fie sub chipul 
prescurii şi a vinului, peste care Sfânta Taină a prefacerii darurilor, se săvârşeşte, 
aşa cum, la nunta din Cana Galileii, tot EI a prefăcut apa în vin. 


Deci, să nu îndrăznim, fraților, când unul pe altul ne defăimăm, să ne apropiem de 
Sfintele Taine, ca de un lucru obişnuit, necurăţindu-ne de păcatele cele din ştiinţă, 
ci să ne apropiem luminându-ne cu curăția şi împodobindu-ne cu trezvia, între- 
cându-ne în dragoste unul pe altul. Pentru că nu om este Acela, care face acestea, 
ci Dumnezeu cu mâna Sa cea nevăzută şi cu înfricoşătoarea Sa Taină, şi împă- 
cându-Se cu noi, părtaşi ne face vieţii Lui dumnezeieşti şi Împărăției Sale. Că cei 
ce cu nebăgare de seamă, adică, necurățindu-se, la Sfânta Spovadă şi defăimându- 
se unul pe altul, se apropie să primească Trupul Domnului, nefiind vrednici nici să- 
1 vadă măcar, aceia se fac, precum s-a făcut şi luda mai înainte, apoi cad în cum- 
plite boli şi vrednici de chinuri se fac. 


Drept aceea, rogu-vă şi vă îndemn pe voi, fraților, să nu ne facem, prin nebăgare de 
seamă şi prin nesocotinţă, potrivnici lui Dumnezeu. Ci ziua şi noaptea să învăţăm a 
ne curăţi, ca ŞI aici, în viaţa aceasta, bine să petrecem, iar la înfrico-şătoarea 
Judecată, de-a dreapta scaunului lui Dumnezeu să ne arătăm. Întru Hristos Iisus, 
Domnul nostru, căruia Se cade slava, acum şi pururea şi în vecii vecilor. Amin. 


(Proloagele din 25 decembrie) 

